Ruska / Christian Rönnbacka (369641), 1,72 Mt Antti Hautalehto -dekkarisarjan kahdeksannessa osassa veri virtaa tunturipuroissa. Porvoolaiskomisario Antti Hautalehto on suunnitellut jo pitkään vaellusretkeä Lappiin ystävänsä Larsin kanssa. Loma saa yllättävän käänteen, kun hänet määrätään työtehtäviin kaitsemaan kiinalaismiljardööriä seurueineen Pohjois-Suomen jylhissä maisemissa. Kalastaessaan ja huuhtoessaan kultaa kiinalaisten kanssa Hautalehto ei osaa aavistaa, että ryhmää seuraa joukko palkkasotureita, jotka suunnittelevat kidnappausta. Hautalehto joutuu laittamaan peliin kaikki taitonsa selviytyäkseen hengissä karussa erämaassa raskaasti aseistetun vihollisen jahtaamana. Christian Rönnbackan kahdeksas rikosromaani Ruska repäisee lukijan Antti Hautalehdon lailla kauas tutuista ympyröistä keskelle Lapin koskematonta luontoa. Terävästä tyylistään tuttu Rönnbacka nostaa kierrokset uudelle tasolle dekkarissa, joka iskee kuin hakku kivikovaan maaperään.

Kuhala ja kuuma kultahippu / Markku Ropponen (372095), 1,93 Mt Lennokkaan huumorin siivittämänä yksityisetsivä Otto Kuhala ja hänen koiransa Hippu sienestävät kultaa palkkamurhaaja perässään. Nyt ei etsitä mitä tahansa tatteja, vaan Kuukkelikurun kantarellia, valtavaa kultahippua, joka on varastettu taidenäyttelystä. Yksityisetsivästä toimeksianto kuulostaa vaarattomalta, mutta pian Kuhalalla on käsissään kaksoismurha sekä palkkamurhaaja, joka ei säälisi edes viatonta Hippu- koiraa.

Metsästäjätär / Kate Quinn (373774), 3,79 Mt Häntä kutsuttiin die Jägeriniksi - Metsästäjättäreksi. Hän oli erään SS-upseerin nuori rakastajatar Saksan miehittämässä Puolassa, järvellä järjestettyjen hohdokkaiden juhlien emäntä, innokas ampuja. Ehkä hän oli rusalka, jonka mukaan järvi on saanut nimensä - vaarallinen, häijy vedenhenki. Kate Quinnin ylistetty ja kiehtova historiallinen romaani englantilaisesta kirjeenvaihtajasta Ian Grahamista ja pelottomasta venäläisestä naishävittäjälentäjä Nina Markovasta, jotka yhdistävät voimansa toisen maailmansodan jälkimainingeissa jäljittääkseen mystisen Metsästäjättären, natsien sotarikollisen, joka on piiloutunut Amerikkaan.

Sulhasmies / Reijo Mäki (373342), 2,71 Mt Jussi Varesta uhkaavat ensin avioliiton, sitten virkavallan kahleet. Vares kosii kaunotarta grillijonossa. Aamulla morsian on kadonnut, mutta Uudessa Apteekissa päätetään järjestää sulhaselle kunnon polttarit. Pikkutunneilla Vares päätyy kohtalokkaan lesken matkaan. Kaupungissa paljastuu kaksi murhaa, ja Vareksella on kytkös molempiin uhreihin. Yhteensattuma alkaa kiinnostaa poliisiakin, ja Jussin on puhdistettava nimensä. Samalla etsivää työllistävät maksavatkin asiakkaat, kuten maahantuontifirman pomo, jolta on arvokas lasti kateissa. Tutkimukset vievät rikollisjärjestöjen jäljille: pelkoa kylvävät niin liivijengi MotoFukkers kuin epämääräinen ryhmittymä nimeltä Los Otros.

Yömusiikkia / Jojo Moyes (373411), 3.14 Mt Äidinrakkautta ja surumielisiä säveliä Moyesin tapaan. Isabel Delancey on aina pitänyt elämäntyyliään itsestäänselvyytenä. Kun hänen aviomiehensä yllättäen kuolee ja hän jää yksin velkakasan ja kahden lapsen kanssa, Isabel joutuu luopumaan elämäntyylistään ja kodistaan ja muuttamaan rapistuvaan hökkeliin maaseudulle. Perheen uusi koti meinaa luhistua ja Isabelin viimeisetkin säästötkin huveta, joten hänen ei